полза на по-евтиния и дъмпингов китайски внос и някои включени в извадката производители от Съюза също потвърдиха факта, че както вече бе установено в контекста на разследването относно колелата от алуминий (85), производителите на автомобили все още използват китайските оферти като референтна стойност за оказване на натиск за намаляване на цените. Това е оказало значителен натиск върху цените на Съюза, които не са могли да се адаптират спрямо повишението на разходите. Действително ключовите фактори, които трябва да бъдат взети предвид в разглеждания случай, са увеличението на вноса и установеното наличие на изключително ниски цени. Ценовият натиск, упражняван от дъмпинговия внос от КНР, е причинил потискане на цените по отношение на промишлеността на Съюза. По-специално през 2017 г. и по време на разследвания период, когато производствените разходи за единица продукция са се увеличили поради по-високите цени на стоманата, промишлеността на Съюза не е могла изцяло да прехвърли тези увеличения на разходите към продажните си цени. Това е довело до влошаване на показателите на промишлеността на Съюза и до загуби по време на разследвания период.
 (238)
 Въз основа на това бе направено заключението, че дъмпинговият внос от КНР е нанесъл съществена вреда на промишлеността на Съюза.
 5.2. Въздействие на други фактори
 5.2.1. Внос от трети държави
 (239)
 През разглеждания период обемът на вноса от други трети държави се е променял, както следва:
 Таблица 12
 Внос от трети държави
 Държава
 2015 г.
 2016 г.
 2017 г.
 РП
 Турция
 Обем (в хиляди бройки)
 3 433
 3 450
 3 557
 3 793
 Индекс
 100
 100
 104
 110
 Пазарен дял
 8,9 %
 9,0 %
 8,9 %
 9,6 %
 Индекс
 100
 101
 100
 108
 Средна цена (за kg)
 2,11
 1,98
 2,00
 1,96
 Индекс
 100
 94
 95
 93
 Други държави
 Обем (в хиляди бройки)
 1 383
 1 517
 2 050
 2 050
 Индекс
 100
 110
 148
 148
 Пазарен дял
 3,6 %
 3,9 %
 5,1 %
 5,2 %
 Индекс
 100
 110
 142
 145
 Средна цена (за kg)
 2,85
 2,69
 2,77
 2,85
 Индекс
 100
 94
 97
 100
 Източник: EUWA (за обемите), Евростат (за тенденциите при цените).
 (240)
 Макар че вносът от Турция се е увеличил по време на РП, неговата промяна е била доста по-незначителна в сравнение с китайския внос.
 (241)
 Като обем турският внос се е увеличил с 360 хиляди единици по време на РП, докато Китай е увеличил двойно своя внос в Съюза, т.е. той е нараснал с един милион единици по време на същия период. В резултат на това пазарният дял на Китай е нараснал с 2,7 процентни пункта (от 2,6 % на 5,3 %), докато увеличението на турския внос е било по-ограничено (+0,7 процентни пункта). Що се отнася до цените, както е посочено по-горе, данните от Евростат не предоставиха точна база за тяхното сравнение. В жалбата си EUWA обаче предостави данни, от които става ясно, че по отношение на 6 представителни вида колела турските цени са били значително по-високи от китайските, т.е. били са средно с около 25 % по-високи, което е сравнимо с маржа на подбиване, установен в съображение 204. Предвид това и въз основа